OzLabs/hebrew-wiki-articles huggingface dataset:
2015 בממלכה המאוחדת

2015 בממלכה המאוחדת היא השנה בה הממלכה המאוחדת חגגה 214 שנה מיום היווסדה.

== הנהגה ==
* מונרך - המלכה אליזבת השנייה
* ראש ממשלה - דייוויד קמרון (המפלגה השמרנית הבריטית)

== אירועים בולטים ==
* 7 במאי - הבחירות הכלליות בבריטניה 2015: בבחירות דייוויד קמרון נבחר בשנית, לאחר שהמפלגה השמרנית זכתה לרוב בפרלמנט והקימה ממשלה עצמאית.
* 22 באוגוסט - במהלך המפגן האווירי "Shoreham Airshow" שהתרחש במחוז סאסקס שבאנגליה התרסק מטוס צבאי לשעבר בכביש המהיר, פגע במכוניות וגרם למותם של 11 אנשים ולפציעתם של 16 אנשים נוספים.<ref></ref>

== נולדו ==
* 2 במאי – הנסיכה שארלוט מוויילס, השלישית בסדר הירושה לכתר הבריטי

== נפטרו ==
(:קטגוריה:בריטים שנפטרו ב-2015)
כריסטופר לי
* 3 בפברואר – מרטין גילברט, סופר והיסטוריון יהודי-בריטי (נולד ב-1936)
* 28 בפברואר – קליפורד אדמונד בוסוורת', היסטוריון ומזרחן אנגלי (נולד ב-1928)
* 12 במרץ – טרי פראצ'ט, סופר בריטי (נולד ב-1948)
* 14 באפריל – סוזי נאדור-האלטר, שחיינית יהודיה-בריטית ילידת הונגריה (נולדה ב-1927)
* 2 במאי – רות רנדל, סופרת בריטית (נולדה ב-1930)
* 7 ביוני – כריסטופר לי, שחקן בריטי (נולד ב-1922)
* 11 ביוני – רון מודי, שחקן קולנוע, טלוויזיה ותיאטרון יהודי-בריטי (נולד ב-1924)
* 27 ביוני – כריס סקווייר, מוזיקאי אנגלי (נולד ב-1948)
* 11 ביולי – פטרישה קרון, היסטוריונית בריטית (נולדה ב-1945)
* 30 באוגוסט – אוליבר סאקס, נוירולוג וסופר מדע בריטי-אמריקאי יהודי (נולד ב-1933)
* 19 בספטמבר – ג'קי קולינס, סופרת, תסריטאית ושחקנית בריטית (נולדה ב-1937)
* 28 בדצמבר – למי קילמיסטר, מוזיקאי בריטי, מייסד להקת המטאל מוטורהד (נולד ב-1945)

==קישורים חיצוניים==

==הערות שוליים==

הממלכה המאוחדת
קטגוריה:2015 בממלכה המאוחדת
מיכאילו קוחאן

מיכאילו סרהייוביץ' קוחאן (באוקראינית: Михайло Сергійович Кохан; נולד ב-22 בינואר 2001) הוא אתלט אוקראיני, זוכה מדליית ארד באליפות אירופה (רומא 2024) ומקום רביעי במשחקים האולימפיים (טוקיו 2020) ביידוי פטיש.

== ביוגרפיה ==
=== 2017 ===
==== אלוף עולם עד גיל 18 ====
באליפות העולם עד גיל 18 שנערכה בניירובי שבקניה ביולי זכה במדליית זהב ביידוי פטיש (5 ק"ג) בתוצאה של 82.31 מטר.

==== אלוף הפסטיבל האולימפי האירופי לנוער ====
בפסטיבל האולימפי האירופי לנוער שנערך בגיור שבהונגריה בהמשך החודש זכה במדליית זהב ביידוי פטיש (5 ק"ג) בתוצאה של 78.28 מטר.

=== 2018 ===
==== סגן אלוף עולם עד גיל 20 ====
באליפות העולם עד גיל 20 שנערכה בטמפרה שבפינלנד ביולי זכה במדליית כסף ביידוי פטיש (6 ק"ג) בשיא אישי חדש של 79.68 מטר.

==== אלוף אולימפי לנוער ====
באולימפיאדת הנוער בואנוס איירס שנערכה באוקטובר זכה במדליית זהב ביידוי פטיש (5 ק"ג) לאחר שיידה למרחקים של 85.97 מטר ו-85.14 מטר (171.11 מטר בסיכום).

=== 2019 ===
==== אלוף אירופה עד גיל 20 ====
באליפות אירופה עד גיל 20 שנערכה בבורוס שבשוודיה ביולי זכה במדליית זהב ביידוי פטיש (6 ק"ג) בשיא אליפות ושיא אירופה עד גיל 20 חדשים של 84.73 מטר.

באליפות העולם שנערכה בדוחה שבקטר באוקטובר סיים במקום חמישי ביידוי פטיש בתוצאה של 77.39 מטר.

=== 2021 ===
==== אלוף אירופה עד גיל 23 ====
באליפות אירופה עד גיל 23 שנערכה בטאלין שבאסטוניה ביולי זכה במדליית זהב ביידוי פטיש בתוצאה של 77.88 מטר.

==== מקום רביעי במשחקים האולימפיים ====
באולימפיאדת טוקיו שנערכה באוגוסט סיים במקום רביעי ביידוי פטיש בתוצאה של 80.39 מטר.

=== 2022 ===
באליפות העולם שנערכה ביולי ביוג'ין שבאורגון, ארצות הברית, סיים במקום שביעי ביידוי פטיש בתוצאה של 78.83 מטר.

באליפות אירופה שנערכה באוגוסט במינכן שבגרמניה סיים במקום חמישי ביידוי פטיש בתוצאה של 78.48 מטר.

=== 2023 ===
==== אלוף אירופה עד גיל 23 ====
באליפות אירופה עד גיל 23 שנערכה באספו שבפינלנד ביולי זכה במדליית זהב ביידוי פטיש בתוצאה של 77.21 מטר.

באליפות העולם שנערכה בבודפשט שבהונגריה באוגוסט סיים במקום חמישי ביידוי פטיש בתוצאה של 79.59 מטר.

=== 2024 ===
==== מדליית ארד באליפות אירופה ====
באליפות אירופה שנערכה ברומא שבאיטליה ביוני זכה במדליית ארד ביידוי פטיש בתוצאה של 80.18 מטר, אחרי וויצ'ך נוביצקי מפולין (80.95 מטר) ובנצה האלאס מהונגריה (80.49 מטר).

== שיאים אישיים ==
* יידוי פטיש: 80.78 מטר (2021)

== קישורים חיצוניים ==

קטגוריה:מיידי פטיש
קטגוריה:אתלטים אוקראינים
קטגוריה:מיידי פטיש באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:אוקראינים שנולדו ב-2001
אנה פלטיירו

אנה פלטיירו בריון (בספרדית: Ana Peleteiro Brión; נולדה ב-2 בדצמבר 1995) היא אתלטית ספרדיה, זוכת מדליית ארד המשחקים האולימפיים (טוקיו 2020), פעמיים זוכת מדליית ארד באליפות עולם באולם (ברמינגהאם 2018 וגלאזגו 2024), אלופת אירופה (רומא 2024) ואלופת אירופה באולם (גלאזגו 2019) בקפיצה משולשת.

== ביוגרפיה ==
=== 2011 ===
=== 2012 ===
=== 2013 ===
=== 2017 ===
=== 2018 ===
=== 2019 ===
=== 2021 ===
=== 2022 ===
=== 2024 ===

==קישורים חיצוניים==

== הערות שוליים ==

קטגוריה:אתלטיות ספרדיות
קטגוריה:קופצות משולשת
קטגוריה:קופצות משולשת באולימפיאדת טוקיו (2020)
קטגוריה:זוכות מדליית ארד אולימפית מספרד
קטגוריה:זוכות מדליית ארד אולימפית באולימפיאדת טוקיו (2020): אתלטיקה
קטגוריה:קופצות משולשת באולימפיאדת פריז (2024)
קטגוריה:אלופות אירופה באתלטיקה
קטגוריה:ספרדיות שנולדו ב-1995
לימודי מזרח אסיה

לימודי מזרח אסיה הם תחום מחקר ולימוד אקדמי רב-תחומי המקדם הבנה רחבה של מזרח אסיה בעבר ובהווה. התחום כולל חקר תרבות האזור, השפות, ההיסטוריה והמוסדות הפוליטיים של האזור. לימודי מזרח אסיה ממוקמים בתחום הרחב יותר של לימודי אסיה והם בינתחומיים באופיים, המשלבים אלמנטים של מדעי החברה (אנתרופולוגיה, כלכלה, סוציולוגיה, פוליטיקה ועוד) ומדעי הרוח (ספרות, היסטוריה, אמנות, קולנוע, מוזיקה וכו'). התחום מעודד חוקרים מדיסציפלינות מגוונות להחלפת רעיונות בהתייחסות לחוויה במזרח אסיה ולחוויה של מזרח אסיה בעולם. בנוסף, התחום מעודד חוקרים לחנך אחרים להבנה עמוקה יותר של כל מה שהוא מזרח אסיה, ולקדם אינטגרציה אנושית ברחבי העולם.

חוגים ללימודי מזרח אסיה פועלים באוניברסיטאות רבות בעולם, וכתבי עת מדעיים אחדים מוקדשים לתחום. בישראל מתקיימים לימודי מזרח אסיה באוניברסיטה העברית בירושלים, באוניברסיטת תל אביב, באוניברסיטת בר-אילן, באוניברסיטת חיפה ובמכללה האקדמית תל-חי.

==תחומי משנה==
* לימודי סין: תת-תחום המוקדש לסין, היסטוריה של סין, תרבות סינית, ספרות סינית ושפות סיניות.
* לימודי יפן: תת-תחום המוקדש ליפן, תרבות יפן, היסטוריה של יפן, ספרות יפנית והשפה היפנית. ייסוד האגודה האסיאתית של יפן ביוקוהמה בשנת 1872 היה אירוע חשוב בפיתוח לימודי יפן כדיסציפלינה אקדמית.
* לימודי קוריאה: תת-תחום המוקדש לקוריאה, תרבות קוריאה, היסטוריה של קוריאה, ספרות קוריאנית והשפה הקוריאנית. המונח לימודי קוריאה החל לשמש לראשונה בשנות ה-40 של המאה ה-20, אך לא השיג התייחסות נרחבת עד שקוריאה הדרומית עלתה לבולטות כלכלית בשנות ה-70. בשנת 1991 הקימה ממשלת דרום קוריאה את קרן קוריאה לקידום לימודי קוריאה.
* לימודי מונגוליה: תת-תחום המוקדש למונגוליה, תרבות מונגולית, ספרות מונגולית והשפה המונגולית. לימודי מונגוליה מוצגים גם כתת-תחום של חקר אסיה הפנימית (בניגוד למזרח אסיה). המרכז האמריקאי ללימודי מונגוליה נוסד ב-2002.

==היסטוריה==
באוניברסיטאות ברחבי ארצות הברית, כחלק מההתנגדות למלחמת וייטנאם בשנות ה-60, סגל צעיר וסטודנטים לתארים מתקדמים מתחו ביקורת על התחום שאותו ראו כאימפריאליזם אמריקאי. בפרט, ועדת חוקרי אסיה דנה ופרסמה גישות חלופיות שאינן מרוכזות בארצות הברית או ממומנות, כפי שהיו תוכניות אמריקאיות רבות, על ידי הממשלה האמריקאית או קרנות גדולות.

בעשורים הבאים, מבקרים רבים קיבלו השראה מספרו של אדוארד סעיד "אוריינטליזם" משנת 1978, בעוד שאחרים, שכתבו מנקודת המבט של מדעי החברה הכמותיים או התאורטיים, ראו בלימודי שטח בכלל ובמחקרי מזרח אסיה בפרט כלימודים אמורפיים חסרם קפדנות.

ביקורות עלו גם מנקודות אחרות בספקטרום הפוליטי. רמון ה. מאיירס ותומס א. מצגר, שני חוקרים המבוססים ב השמרני בדרך כלל, טענו כי "פרדיגמת ה'מהפכה' מאפילה יותר ויותר על פרדיגמת ה'מודרניזציה'" ו"הכשל הזה הפך לאינטגרלי בחלק גדול מהכתיבה על ההיסטוריה הסינית המודרנית", תוך הכפשה או התעלמות מגורמים אחרים בהיסטוריה של סין המודרנית.

באירופה, חוקרים בולטים של לימודי מזרח אסיה קיבלו מזמן משרות פרופסור באוניברסיטאות בולטות בבריטניה, גרמניה, הולנד, צרפת ואיטליה, בעוד שפרסומים אחרונים מראים גם כי "מדינות נורדיות מציעות כמה תרומות ייחודיות בתחום לימודי מזרח אסיה."

==הערות שוליים==

קטגוריה:אסיה: תרבות
קטגוריה:מדעי הרוח
קטגוריה:לימודים אזוריים
תאודור אויזרמן

תאודור אויזרמן (ברוסית: Теодор Ильич Ойзерман; (14 במאי 1914, פטרוברובקה - 25 במרץ 2014, מוסקבה) היה פילוסופיה סובייטי-רוסי ממוצא יהודי. הוא התמחה במרקסיזם והיסטוריה של פילוסופיה.

==קורות חיים==
תאודור אויזרמן נולד בשנת 1914 בעיירה פטרוברובקה בפלך חרסון של האימפריה הרוסית (כיום נמצא הכפר בתחומי מחוז אודסה של באוקראינה) למשפחה יהודית. הוריו היו מורים. לאחר מספר שנים המשפחה עברה לנובומוסקובסק בה אביו ניהל בית ספר פרטי ועמד בראש יחידה יהודית להגנה עצמית. הוא נפטר בשנת 1922 מטיפוס הבהרות. עם אימו ואחותו אויזרמן עבר לדנייפרופטרובסק בה סיים לימודי בית ספר בשנת 1930 והחל לעבוד במפעל.

בשנת 1931 המשפחה עברה לעיירה במחוז ולדימיר. אויזרמן המשיך לעבוד כחשמלאי. במקביל הוא פרסם כמה יצירות ספרוטיות.

במחצית שנות ה-30 של המאה ה-20 אויזרמן עבר למוסקבה והחל לימודי פילוסופיה. הוא סיים את לימודים בשנת 1938 והמשיך בלימודי תואר שלישי אותם סיים בשנת 1941.

ב-8 ביולי 1941 אויזרמן נשלח לקורס קצינים ואחרי סיומו הועבר ליחידות שלחמו בחזית. הוא נפצע, קיבל עיטורים על השתתפותו בקרבות וסיים את המלחמה ליד וינה. ביוני 1946 הוא שוחרר מהצבא על בסיס בריאותו.

אויזרמן חזר למוסקבה והחל ללמד במוסדות להשכלה גבוהה ומשנת 1947 באוניברסיטת מוסקבה. בשנת 1951 הוא סיים עבודת פוסט-דוקטורט. בשנים 1953–1968 אויזרמן היה ראש קתדרה להיסטוריה של פילוסופיה מערבית באוניברסיטת מוסקבה. בשנת 1968 הוא התחיל עבודה במכון לפילוסופיה של אקדמיה למדעים של ברית המועצות.

בשנת 1981 אויזרמן התקבל לאקדמיה למדעים של ברית המועצות. הוא היה חבר מערכת של מספר כתבי עת מדעיים בתחום פילוסופיה שיצאו לאור בברית המועצות.

על עבודות שפורסמו על ידו אויזרמן קיבל מספר פרסים. הוא היה נחשב למומחה בתחום חקר פילוסופיה של עמנואל קנט. בשנת 1964 הוא פרסם אוסף יצירות של קנט ב-6 כרכים.

אויזרמן כתב מעל ל-20 ספרים שתורגמו למספר שפות.

בשנת 2013 אויזמן היה זכן חברים של אקדמיה רוסית. לקראת יובל 100 של אויזרמן פורסם אוסף עבודות שלו ב-5 כרכים.

החל משנת 1983 ועד לפיזורו הוא היה חבר בהוועד האנטי-ציוני של הציבור הסובייטי.

למיטין הוענק עיטור לנין שלוש פעמים ועיטורים נוספים.

==קישורים חיצוניים==

* [http://vphil.ru/index.php?option=com_content&task=view&id=959&Itemid=52 ביוגרפיה] 

קטגוריה:פילוסופים יהודים
קטגוריה:פילוסופים רוסים
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום של העמל
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:מקבלי עיטור אות הכבוד
קטגוריה:מקבלי עיטור הידידות (רוסיה)
קטגוריה:סגל אוניברסיטת מוסקבה
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:יהודים אנשי הצבא האדום במלחמת העולם השנייה
קטגוריה:אישים הקבורים בבית העלמין טרויקורובסקויה
קטגוריה:סובייטים שנולדו ב-1914
קטגוריה:רוסים שנפטרו ב-2017
נתנאל קורין

נתנאל קורין (נולד ב-1974) הוא פרופסור להנדסת ננו-רפואה קרדיו-וסקולרית בפקולטה להנדסה ביו-רפואית בטכניון. כיום הוא מכהן כפרופסור חבר ולפני כן שימש כסגן דיקן הפקולטה.

== ביוגרפיה ==
קורין נולד בשנת 1974 בישראל, הוא סיים תואר ראשון בהנדסת מכונות (BSc) באוניברסיטת בן-גוריון בנגב בשנת 1996. בשנת 2005 סיים תואר שני (MSc) מהפקולטה להנדסה ביו-רפואית בטכניון, ובשנת 2008 קיבל תואר דוקטור (PhD) מאותה פקולטה בטכניון.

בין השנים 2008–2014 ביצע פוסט-דוקטורט במכון וויס להנדסה בהשראה ביולוגית במכון הטכנולוגי של מסצ'וסטס (MIT).

פרופסור קורין הוא חוקר מוביל בתחום הנאנו-רפואה הקרדיווסקולרית. מחקרו מתמקד בפיתוח טכנולוגיות נאנו-רפואיות למניעה וטיפול במחלות קרדיווסקולריות, כגון תרופות נוגדות קרישה ו"סוכנים" לפירוק קרישי דם מכווני זרימה. הוא לוקח חלק בפיתוח מערכות מיקרופלואידיות לחקר תהליכים ביולוגיים ודגמים ביומימטיים של כלי דם.

נכון ל-2024 פרופ' קורין פרסם 59 מאמרי מחקר, כולל 47 מאמרים מדעיים ו-7 מאמרי סקירה. עבודתו זכתה לאזכורים נרחבים, עם אלפי ציטוטים, והופיעה במספר כלי תקשורת, כולל מאמר בולט משנת 2012 שפורסם בכתב העת Science. הוא שיתף פעולה עם חוקרים מובילים ממוסדות כמו הרווארד, MIT, אוניברסיטת בוסטון ועוד.

== פטנטים והמצאות ==
פרופסור קורין מחזיק בכמה פטנטים. בין היתר הגיש בקשה לפטנטים על טכנולוגיות כמו אספקת תרופות ממוקדת לטיפול בהיצרות ותופעות פקקת בכלי דם, ננו-תרפיות לטיפול בשבץ איסכמי ומערכות ביומימטיות לחקר מחלות ריאה.
פטנטים בולטים שלו כוללים פיתוח ננו-חלקיקים לטיפול בשבץ איסכמי (2021), מערכות זרימה ביומימטיות למחלות ריאה (2021, 2022), וננו-תרפי המופעל על ידי גזירה לכלי דם חסומים (2015).
פטנט נוסף שפורסם בשנת 2023 הוא שסתום לב שנועד להפחית את קיפאון הדם ולהפחית את הסיכון להיווצרות קריש. הטכנולוגיות המוצעות שפיתח קורין שואפות לקדם טיפולים בהפרעות קרדיווסקולריות באמצעות גישות ננו-רפואיות ומודלים ביו-מימטיים המשכפלים מצבים פיזיולוגיים.

== פרסים והכרה ==
בין הישגיו הבולטים של קורין הם קבלת מענק של 150 אלף יורו מטעם מועצת המחקר האירופית בשנת 2024.

== פרסים ==
* 2024 מענק PoC של מועצת המחקר האירופית (ERC)

== קישורים חיצוניים ==
* [https://scholar.google.com/citations?user=tdO81DkAAAAJ&hl=en גוגל סקולר]
* [https://il.linkedin.com/in/netanel-korin-1240b2130 לינקדאין]
* [https://bme.technion.ac.il/news/דר-נתנאל-קורין-ופרופ-עמנואל-מילמן-מהט/ ברכות לקבל מענק מחקר ERC Consolidator] יחד עם פרופסור עמנואל מילמן
* [https://connects.catalyst.harvard.edu/Profiles/display/Person/24804/Network/CoAuthors פרופסור קורין באתר אוניברסיטת הרווארד]

== הערות שוליים ==
* [https://bme.technion.ac.il/team/פרופמ-נתנאל-קורין/ קורות חיים] באתר הטכניון

קטגוריה:סגל הטכניון - מכון טכנולוגי לישראל
קטגוריה:בוגרי אוניברסיטת בן-גוריון בנגב
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1974
בסיס דו-מתכתי

בסיס דו־מתכתי (באנגלית: Bimetallic standard) הוא שיטה מוניטרית היסטורית בה יחידות מוניטריות הוגדרו באופן שקול באמצעות שני סוגי מתכות יקרות שונים, לרוב זהב וכסף, מה שייצר יחס המרה קבוע בין שתי המתכות.

== היסטוריה ==
ניתן לראות כבר במאה השביעית לפנה"ס באזור אסיה הקטנה ובמיוחד בלידיה ובאיוניה שימוש במטבעות מבוססי אלקטרום. (תערובת טבעית של זהב וכסף) עם זאת, היחס בין כסף וזהב במטבעות אלה לא היה יציב מה שהקשה על הערכת שווי, ולכן גם התרחבות מערכת כלכלית שהתבססה על על מטבעות אלה.

במאה החמישית לפנה"ס הנפיק קרויסוס מלך לידיה, אשר היה ידוע בעושרו המופלג, מטבעות הנושאים את שמו אשר היו מטבעות הזהב הראשונים בעלי תקן טוהר עקבי אשר היו בתפוצה נרחבת. ההיסטוריון היווני הרודוטוס התייחס לכך ואף ציין כי למיטב הידע בתקופתו אנשי לידיה היו הראשונים שהשתמשו במטבעות זהב וכסף למסחר.

עשרות שנים בודדות לאחר הקמת המערכת הדו־מתכתית של קרויסוס אומצה מערכת דומה באימפריה הפרסית האחמנית עם מטבע הזהב דריק ומטבע הכסף סיגלוס.

במאה ה־19 התקיים דיון אקדמי ניכר בהשוואת הבסיס הדו־מתכתי לבסיס החד־מתכתי. (כדוגמת תקן הזהב או תקן הכסף) יתרונה המרכזי של המערכת הדו־מתכתי היא שהוסיפה גמישות לאמצעי התשלום בשוק, ואיפשרה מספר דרכי תשלום לאותה העסקה. נטען כי חוק גרשאם, אשר קובע כי "כסף רע דוחק כסף טוב", רמז לכך שהחלפת מערכת דו־מתכתית במערכת חד־מתכתית היא בלתי נמנעת. דוגמאות להתממשות החוק ניתן לראות בצרפת בתחילת המאה ה־19, אז ייחס החוק ערך גבוה למתכת הכסף במונחי זהב מזה שהשוק ייחס לו, מה שתמרץ את בעלי הזהב להשתמש רק בכסף למסחר.

תופעה זו מאפיינת מערכת דו־מתכתית בה נקבע יחס קבוע בין ערכי שתי המתכות, כיוון ששינוי הביקוש לכל אחת מהמתכות יביא לשימוש רק באחת אשר שוויה היחסי ירד. דוגמאות לכך ניתן לראות בסוף המאה ה־19 בעקבות הבהלה לזהב בקלונדייק בקנדה או זו בדרום אפריקה בסוף המאה ה־19. (Witwatersrand Gold Rush)

=== ארצות הברית ===
בארצות הברית הופעל בסיס דו־מתכתי עד לביטולו בתקנת המטבע של 1873, אשר הלכה למעשה העבירה את ארצות הברית לתקן הזהב בלבד, אך החלטה זו הייתה שנויה מאד במחלוקת, והמשיכה להוות נקודת עימות מהותית בבחירות לנשיאות שני עשורים לאחר מכן משך 3 מערכות בחירות שונות בשנים 1892, 1896 ו־1900. מאה שנים לאחר מכן, בשנת 1992, ימשיך ויטען הכלכלן מילטון פרידמן כי נטישת הבסיס הדו־מתכתי בארצות הברית בשנת 1873 הפחיתה את יציבות המחירים אף יותר ובסה"כ הזיקה לכלכלה האמריקאית.

== בעייתיות מובנית ==
ראשית, אפילו בעולם חד־לאומי בו מוגדר יחס שווי קבוע בין זהב וכסף, שינוי בהיצע מטבעות אלה יגרום למטבע שמתכתו הפכה נדירה יותר להיעלם מהמחזור (כי שוויו האמיתי במונחי המטבע השני עלה ביחס לשווי הנקוב בחוק) ולהתממשות חוק גרשאם. בדומה, גם שינוי בביקוש למתכת שלא למטרות מסחר (למשל, שימוש בזהב באלקטרוניקה או בסתימות שיניים) ישנה את הביקוש למתכות ויביא להעלמת אחד מסוגי המטבעות.

בעולם רב־לאומי בו נעשה ניסיון לשמר שערי חליפין קבועים (כפי שעשה הסכם ברטון וודס משנת 1944, אשר קבע יחסים קבועים בין הדולר האמריקאים למטבעות שאר המדינות המפותחות) מופיעה אותה הבעיה גם ממקור נוסף: עתה גם שינוי במאזן הסחר בין צמד מדינות, אשר בשוק חופשי היה מביא לשינוי בשערי החליפין ביניהן, יביא לכך שאחד המטבעות יעלה יותר משוויו ההגון כמתכת והשני פחות משוויו ההגון, ושוב לפי חוק גרשאם המטבע השני יעלם מהמחזור כיוון שיהיה עדיף להתיכו להשתמש בו לפי ערכו המתכתי בלבד.

==קישורים חיצוניים==

== הערות שוליים ==

קטגוריה:מדיניות מוניטרית
אגאפה

אגאפה (מיוונית עתיקה ἀγάπη (agápē)) היא הצורה הגבוהה ביותר של אהבה, צדקה, אהבת אלוהים את האדם ואהבת האדם את אלוהים.<ref></ref> אגאפה היא אהבה חובקת-כל, אהבה שאינה תלויה בדבר, והקרבה למען הזולת. מדובר באהבה החורגת מגבולות הידידות, המשפחה והזוגיות - אותן כינו היוונים בשמות אחרים. בברית החדשה, מופיעה המילה אגאפה בהטיות שונות מעל מאתיים פעמים. כמה סופרים בעת החדשה ביקשו להרחיב את השימוש במילה אגאפה - כך שתקבל משמעות גם בהקשרים של אהבה אוניברסלית לא-דתית.<ref></ref> <ref></ref> המושג אגאפה נידון ברחבה גם בדתות שונות ובפילוסופיה של המוסר. <ref></ref> <ref></ref> <ref></ref>
== שימושים מוקדמים ==
למילה אגפה היו שימושים נוספים ביוון העתיקה, והמחקר מתאר גם שימוש במילה בהקשרים של כבוד. בקרב קהילות הנוצרים המוקדמות, היו גם "סעודות אגאפה" לחיזוק האחווה בין המאמינים.

== בנַצְרוּת ==
[[פרסקו של דמות נשית מחזיקה גביע במשתה אגאפה נוצרי מוקדם. קטקומבת הקדושים מרסלינוס ופטרוס, ויה לאביקנה, רומא .]]
המילה אגאפה הייתה בשימוש נרחב אצל נוצרים כביטוי ספציפי לאהבה או צדקה נוצרית (הראשונה לקורינתים 13:1–8). הביטוי "אלוהים הוא אהבה" (ὁ θεὸς ἀγάπη ἐστίν) מופיע פעמיים בברית החדשה ומצביע על מרכזיות האהבה בדתיות הנוצרית.

סי.ס. לואיס משתמש במילה אגאפה ב"ארבע האהבות" כדי לתאר את מה שהוא ראה כהאהבה הגבוה ביותר הידועה לאנושות - אהבה חסרת אנוכיות המחויבת בלהט לרווחתם של אחרים.

הדרשה על ההר, [[קרל בלוך, 1877.]]

== ראו גם ==
* בודהיסיטה במחשבה הבודהיסטית.
* מילים ביוונית לאהבה.

== הערות שוליים ==

קטגוריה:ציטוט עם תסריט בשפה זרה (ערבית)
קטגוריה:ציטוט עם תסריט בשפה זרה (סינית)
רחלי גנות

רחלי גנות (נולדה ב-31 במרץ 1977) היא מהנדסת פיתוח שבבים, יזמית היי-טק, דירקטורית במספר ארגונים ופעילה חברתית ישראלית, המגיעה מהמגזר החרדי. גנות היא מייסדת ומנכ"לית קבוצת Ready (RACHIP), הנחשבת לאחת מחברות ההייטק הראשונות שהוקמו לתעסוקת נשים חרדיות.<ref></ref> היא חברה בנבחרת הדירקטורים והדירקטוריות של ישראל, חברת הנהלה ב-IATI, ארגון הגג של תעשיות ההייטק והביוטק בישראל, יו"ר פורום מדע וטכנולוגיה בעמותת "פנים חדשות" הפועלת לשילוב נערות בתחומי המדע והטכנולוגיה בישראל ומשיאת משואה בטקס יום העצמאות ה-70 למדינת ישראל.

== ביוגרפיה ==
רחלי גנות נולדה בבני ברק כבת בכורה למשפחה בה שבעה בנים ובנות. נינה לרב יוסף חיים זוננפלד, רבה הראשון של העדה החרדית בירושלים ונצר למשפחת פרוידיגר. למדה בתיכון בית יעקב. בשנת 1993, כשהייתה בת 16, רשמו אותה הוריה לקורס תכנות ראשון שהצית את סקרנותה הראשונית לעולם הטכנולוגיה.

בשנת 2000 סיימה תואר ראשון (BSc) במדעי המחשב ומתמטיקה באוניברסיטת בר-אילן והשתלבה בחברת Mindspeed כמהנדסת וריפיקציה ובהמשך בחברת Verisity (כיום Cadence). בתפקידים אלו שימשה עד שנת 2005. בשנת 2006, מונתה לראש צוות פיתוח בחברת Infineon המתמחה בפיתוח שבבים.

ב-2007, ייסדה גנות את חברת RACHIP אשר לימים עברה מיתוג מחדש כקבוצת Ready. החברה מתמחה בפיתוח צ'יפים, תוכנה וחומרה לארגונים בארץ ובעולם. החברה הייתה מהראשונות בישראל ששילבו נשים חרדיות בתעשיית ההייטק. כיום מועסקים בחברה כ-170 עובדים ומתוכם כ-70% נשים חרדיות. החל מ־2018 ביצעה החברה מספר רכישות של בתי תוכנה שהתמזגו תחת חברת האם RACHIP וכפעילויות נוספות תחת הקבוצה.

ב-2013, הצטרפה גנות לאיציק קרומבי בהקמת פורום ההייטק החרדי ובייסוד חממה טכנולוגית בבני ברק לקידום יזמות בתחום ההייטק במגזר החרדי.

החל משנת 2012, רחלי גנות היא יו"ר משותף של פורום מדע וטכנולוגיה בעמותת "פנים חדשות" הפועלת לעידוד נשים להשתלב במגמות ריאליות בתיכונים.

בין השנים 2013–2015, השלימה תואר MBA בתוכנית International Executive בקלוג רקנאטי. כיום, גנות שותפה במספר סטרטאפים וחברה בנבחרת הדירקטורים והדירקטוריות של ישראל ובדירקטוריון IATI – ארגון הגג של תעשיית ההייטק והביוטק בישראל ובחבר הנאמנים של מכללת הדסה.<ref></ref>

== פרסים והוקרות ==
* בשנת 2018, נבחרה להשאת משואה בטקס יום העצמאות ה־70 למדינת ישראל
* בשנים 2013, 2015 ו-2023 נבחרה לרשימת 50 הנשים המשפיעות של "ליידי גלובס"
* בשנת 2015 נבחרה לרשימת הצעירים המבטיחים של G
* בשנת 2018 נבחרה לרשימת הנשים המשפיעות של פורבס PowerWomen.<ref></ref>
* בשנת 2024, הוענק לה פרס "מובילת התעשייה העולמית" של תעשיית השבבים, בכנס ChipEx<ref></ref>

== חיים אישיים ==
גנות מתגוררת בגבעת שמואל, נשואה ליובל ולהם 4 ילדים.

== קישורים חיצוניים ==
* 

== הערות שוליים ==

קטגוריה:בוגרי אוניברסיטת בר-אילן
קטגוריה:מנכ"ליות ישראליות
קטגוריה:מייסדות חברות תוכנה ישראליות
קטגוריה:מייסדות חברות טכנולוגיה ישראליות
קטגוריה:מייסדות עמותות ישראליות
קטגוריה:משיאי משואה ביום העצמאות: 2018
קטגוריה:חרדיות ישראליות
קטגוריה:ישראליות שנולדו ב-1977
ברית המילה בגלגל

ברית המילה בגלגל הוא סיפור מקראי המתואר בספר יהושע לאחר כניסת בני ישראל לארץ, במהלכו מל יהושע בן נון את עם ישראל. לאחר ברית המילה ההמונית עשו את הפסח בגלגל.

== הסיפור במקרא ==
על פי המסופר בתיאור ברית המילה בספר יהושע, במהלך המסעות במדבר בני ישראל לא ערכו ברית מילה, וברית המילה האחרונה שנעשתה הייתה ביציאת מצרים. דור יוצאי מצרים מת כולו במדבר, והעם הנכנס לארץ שנולד במדבר לא היה נימול <ref></ref>.

לאחר שישראל נכנסו לארץ ישראל, ציווה הקב"ה את יהושע לעשות חרבות צורים ולערוך ברית מילה לכל העם בשנית<ref></ref>.

לאחר ברית המילה ההמונית אומר ה' ליהושע .

רק לאחר ברית המילה ניתן היה לעשות את הפסח<ref></ref><ref></ref>, מכיוון שבספר שמות מופיע בנוגע לפסח .

=== חרפת מצרים ===
ישנה מחלוקת בקשר למקורה של "חרפת מצרים" אותה הוסרה.

הרד"ק מסביר שברית המילה נועדה להבדיל בין בני ישראל הנימולים למצרים הערלים, כל עוד ישראלים היו ערלים לא היה הבדל בינם לבין המצרים, לכן הערלה נקראת "חרפת מצרים".

יהודה אליצור טוען שבמצרים רק הכהנים וחשובי העם ערכו ברית מילה ולכן אסרו על ישראל לערוך ברית מילה. ע"פ טענתו העובדה שנאסר על עם ישראל לערוך ברית מילה במצרים היא חרפת מצרים<ref></ref>. אלי עסיס טוען שלא הגיוני לאמר שחרפת מצרים מתייחסת לברית המילה, מכיוון שביציאת מצרים בני ישראל כן ערכו ברית מילה<ref name=":0"></ref>.

פרשנים אחרים טוענים שחרפת מצרים מכוונת בכלל להליכה במדבר. זקוביץ לדוגמה טוען שכל עוד עם ישראל נדד במדבר המצריים טענו שאין לה' יכולת להביא אותם לארץ ישראל<ref></ref>. בכיוון שונה במעט הולך יהודה קיל שמסביר שכל עוד ישראל נדדו במדבר המצרים ראו אותם כעבדים<ref></ref>.

== מגמת הסיפור ==
הפרשנים חלוקים בקשר למיקומו של סיפור זה ולקשר בינו לבין הכניסה לארץ ישראל. רייס משווה בין סיפור זה לבין הציווי בברית מילה לאברהם אבינו שנכרך עם ההבטחה לרשת את ארץ כנען. הוא מסיק מהשוואה זו שהזכות לשבת בארץ כנען תלויה בברית המילה<ref></ref>.

יהודה איזנברג מרחיב את מסקנתו של רייס וטוען שהגאולה כולה תלויה בברית המילה, ולכן משה לא יכול ללכת להוציא את ישראל ממצרים לפני שציפורה מלה את בנו<ref></ref>.

אלי עסיס טוען שההרחבה בנוגע להליכת עם ישראל במדבר באה להראות את הפער בין יוצאי מצרים שלא שמעו בקול ה' ולכן לא נכנסו לארץ, לדור השני שכורת את הברית מחדש בכניסה לארץ ישראל על ידי עריכת ברית המילה בגלגל<ref name=":0" />.

== מדוע לא ערכו ברית מילה במדבר? ==
בתלמוד מוסבר כי ביציאת מצרים ערך משה רבינו לעם ישראל לראשונה ברית מילה, אולם החל מאז במשך ארבעים שנות נדודיו במדבר לא ערכו בני ישראל ברית מילה לתינוקות שנולדו, מפני חולשת הדרך או מכיוון שלא נשבה במדבר רוח צפונית<ref name=":1"></ref>, הרד"ק מסביר שרוח צפונית מרפאת.

לפי דעה נוספת בתלמוד, אברהם אבינו נצטווה במצוות המילה רק על חתיכת הערלה, ויהושע בן נון נצטווה לערוך להם את "הפריעה" - חיתוך והפשלת הקרום שבין העטרה והעורלה<ref name=":1" />.

== הערות שוליים ==

קטגוריה:מאורעות בספר יהושע
אלבום הופעה חיה 2024

"אלבום הופעה חיה 2024" הוא אלבום הופעה משותף של הזמרת הישראלית שירי מימון והתזמורת הפילהרמונית הישראלית. האלבום יצא לאור ב-2 ביוני 2024 תחת הוצאת חברת טריולה בע"מ.

המופע התקיים בחורף 2024 בהיכל התרבות בתל אביב-יפו, כשהשירים עובדו מחדש על ידי תומר הדדי לגרסה קלאסית.<ref name=":0"></ref>

מימון הוציאה את הסינגל "אחותי" מתוך האלבום: .<ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי הופעה מ-2024
קטגוריה:אלבומי שירי מימון
קטגוריה:אלבומי הופעה בעברית
Life Is Strange: Double Exposure

Life Is Strange: Double Exposure (בתרגום חופשי לעברית: החיים מוזרים: חשיפה כפולה) הוא משחק הרפתקאות אינטראקטיבי משנת 2024 שפותח על ידי "Deck Nine", ועתיד לצאת לאור על ידי "Square Enix". המשחק עתיד לצאת לשוק ב-29 באוקטובר 2024 עבור פלייסטיישן 5, Windows, Steam ו-Xbox Series X/S; גרסת Nintendo Switch אמורה לצאת לשוק במועד שטרם פורסם. עלילת המשחק שבה להתמקד בקורותיה של מקס קולפילד, גיבורת המשחק המקורי, שכעת, כמבוגרת, נאלצת לפתור תעלומת רצח המתפרשת על פני שני צירי זמן.

== רקע עלילתי ==
שנים לאחר הסערה במפרץ ארקדיה, מקסין "מקס" קולפילד, כעת צלמת מבוגרת המתגוררת באוניברסיטת קלדון היוקרתית, מגלה את גופתה של חברתה, ספי, בשלג. על מנת להצילה, מנסה מקס להשיב את הזמן לאחור – כוח שלא השתמשה בו כבר שנים – אך במקום זאת, פותחת בשוגג דלת לציר זמן מקביל שבו ספי עודנה חיה ובסכנה. מקס מבינה שהרוצח שאחראי למותה של ספי ירצח בשנית בשני צירי הזמן, ומזגזגת בין שני צירי הזמן המקבילים על מנת לפתור את תעלומת רציחתה של ספי ולעצור את הרוצח.

== פיתוח ==
פיתוחו של המשחק החל בשנת 2021, סביב יציאתו של המשחק השלישי בסדרת "Life is Strange", . קדימון ראשון שהציג את עלילת המשחק נחשף בתערוכת הקיץ של "Xbox" בשנת 2024. מידע נוסף על המשחק, הכולל בין היתר מבט מאחורי הקלעים על תהליך יצירת המשחק וקטעי משחקיות בלעדיים, עתיד להיחשף בשידור ייעודי שיתקיים ב-13 ביוני 2024 בערוץ היוטיוב הרשמי של סדרת המשחקים.

== קישורים חיצוניים ==

* 

== הערות שוליים ==

קטגוריה:משחקי וידאו משנת 2024
קטגוריה:Life Is Strange
קטגוריה:משחקי הרפתקה ממוחשבים
קטגוריה:סרטים אינטראקטיביים
קטגוריה:משחקי Windows
קטגוריה:משחקי Xbox Series X/S
קטגוריה:משחקי פלייסטיישן 5
קטגוריה:משחקי נינטנדו סוויץ'
בובספוג מכנסמרובע (עונה 13)

עונה 13 של הסדרה המצוירת בובספוג מכנסמרובע שודרה לראשונה בארצות הברית באוקטובר 2020.

==הכרזה ושידור==
ב-17 ביולי 2019 הוכרז שהסדרה חודשה לעונה שלוש עשרה, אשר כוללת 26 פרקים מלאים. בארצות הברית העונה החלה ב-22 באוקטובר 2020, עם הפרקים: מקום לחיות מחמד ("A Place for Pets") ו-הדייט המושלם ("Lockdown for Love"). ובישראל אותם הפרקים פתחו את העונה ב-31 באוגוסט 2023.

==רשימת הפרקים==
{| class="wikitable"
!מספר הפרק
!שם הפרק
|-
|1
|מקום לחיות מחמד/הדייט המושלם
|-
|2
|קרקס הפרעושים/יום המחלה של סקווידוויד
|-
|3
|שוקולד חם/לכשכש עם הכלב
|-
|4
|הנארוולים באים/פלנקטון והנאהמים
|-
|5
|המסע של בובספוג לקוטב הצפוני
|-
|6
|גברת תפוד/זה ייגמר בשומן
|-
|7
|באבלבאס האיום והנורא/מועדון שונאי בובספוג
|-
|8
|משאית פבפפט אוכל/קונים בגבוה
|-
|9
|תגידו אווו/פטריק הדוור
|-
|10
|קפטן פיפסקוויק/טיסה לים
|-
|11
|סקווידפראטו/סלאפי בהפסקה
|-
|12
|ברוכים הבאים לבינארי בוטום/אתה הולך לשלם על זה/הקשיש שנסע בזמן
|-
|13
|ספינה בהרכבה/וואלהאלה
|-
|14
|ספוג מלוח/קרן וספוט
|-
|15
|יום השתילים המשתוללים/לילה עם פיית השיניים
|-
|16
|המסיבה של אמא ואבא/אספלט צהוב
|-
|17
|עציץ נפיץ/בובספוג במצעד
|-
|18
|משלוח לאי המפלצות/סע פטריק סע
|-
|19
|בלוטים לוהטים/מר קיפוד ים וחילזון כישלון
|-
|20
|יום החברות/נגינה מונעת
|-
|21
|דופי דיק/פלנקטון ואפון הקסם
|-
|22
|חברתי הקציצה/כיף זה יכול להיות?
|-
|23
|המרית השמיימית/הבית של גארי
|-
|24
|טיפשים בלי מקפצה/הסנדג
|-
|25
|סקווידווידואר/מתקפת אלרגיה!
|-
|26
|הכישלון הגדול/סנדי, הצילו!
|}
הסדרה מתעדת את עלילותיו והרפתקאותיו של בובספוג מכנסמרובע וחבריו השונים בעיר הבדיונית ביקיני בוטום. את הדמויות הראשיות בעונה מדבבים טום קני, ביל פייגרברייק, רוג'ר בומפאס, קלנסי בראון, דאג לורנס, ג'יל טלי, קרולין לורנס, מרי ג'ו קטלט ולורי אלן. בין הכוכבים האורחים הראשונים שהופיעו בעונה ובכלל נמנים ארנסט בורגניין וטים קונוויי שדיבבו את דמויות גיבורי העל המקומיים, איש הים ונער הפלא, בהתאמה. בגרסה העברית, מדבבי הדמויות הראשיות הם עידו מוסרי כבובספוג, לירון ברנס כפטריק, גלעד קלטר כסקווידוויד, עמי מנדלמן כמר קראב, נעמה אוזן כסנדי, דון לני גבאי כפרל, עדי וייס כפלנקטון, ומאיה בר שלום כגברת פאף. בישראל, דובבה העונה לעברית באולפני נ.ל.ס.

במהלך שנות ה-10 של המאה ה-21 פורסמו מספר תקליטורי DVD שהכילו את הפרקים מהעונה. "בובספוג מכנס מרובע: ה-DVD המלא של העונה הראשונה" פורסם באזור 1 (ארצות הברית, קנדה, קובה, ברמודה, וגינאה הצרפתית) ב-28 באוקטובר 2003, באזור 2 (אירופה, המזרח התיכון, אזור דרום אפריקה, ויפן) ב-7 בנובמבר 2005, ובאזור 4 (אמריקה הלטינית, הקאריביים ואוקיאניה) ב-30 בנובמבר 2006. פרק הפיילוט, "דרוש עובד" (Help Wanted), לא נכלל ב-DVD עקב בעיות בזכויות יוצרים עם השיר "Livin' in the Sunlight, Lovin' in the Moonlight" של טייני טים, שהשומע בפרק, אך לאחר מכן שוחרר כפיצ'ר בונוס ב-DVD של העונה השלישית. עם יציאתה העונה זכתה לביקורות חיוביות של המבקרים.

קטגוריה:עונות בובספוג מכנסמרובע
יעקב פרנס

יעקב פרנס (בפולנית: Jakub Karol Parnas 16 בינואר 1884, טרנופול - 29 בינואר 1949, מוסקבה) היה כימאי פולני-סובייטי ממוצא יהודי.

יעקב פרנס נולד בשנת 1884 בטרנופול (אז בתחומי האימפריה האוסטרו-הונגרית כיום באוקראינה) למשפחה יהודית. בשנת 1904 הוא סיים לימודים בהאוניברסיטה הטכנית של ברלין והמשיך ללימודי תואר שלישי. את העבודה הוא סיים בשנת 1907 בציריך. בשנת 1913 הוא עבד באוניברסיטת שטרסבורג. בשנת 1918 פרנס הגיע לפולין והחל ללמד באוניברסיטת ורשה.

בשנת 1920 פרנס הקים מכון לכימיה רפואית באוניברסיטת לבוב (אז בשטח פולין). הוא התמקד בחקר גליקוליזה. על הישגיו בתחום הוא התקבל לאקדמיה לאופולדינה וקודם לדגת פרופסור באוניברסיטה.

בשנת 1939 בעקבות פלישת ברית המועצות לפולין לביב עברה לשטח של ברית המועצות. פרנס היה יכול לעזוב אך החליט להמשיך ולנהל את המכון אותו הקים. כאשר הנאצים פלשו לברית המועצות פרנס הצליח להימלט לחלקים פנימיים של ברית המועצות.

בהיותו בברית המועצות פרנס נפגש עם יוסיף סטלין וקיבל ממנו אישור להקמת מעבדה במוסקבה. הוא התקבל כחבר באקדמיה למדעים של ברית המועצות בשנת 1942. הרצאותיו משכו קהל רב.

בשנת 1947 הוא כבר היה חולה סוכרת וביקש לשחרר אותו מתפקידיו. בקשתו אושרה וב-28 במאי 1948 הוא פרש לגמלאות.

בסוף ינואר 1949 פרנס נעצר כחלק של פרשת הוועד היהודי האנטי-פשיסטי. לפי מסמכי הק.ג.ב. הוא נפטר כבר במהלך החקירה הראשונה ב-29 בינואר 1949.

בנו של פרנס לחם בצבא אנדרס, עבד כרופא ונפטר בפולין בשנת 1995.

לזכרו של יעקב פרנס איגוד ביוכימאים של פולין ואיגוד ביוכימאים של אוקראינה מארגנים פעם בשנתיים וועידה מדעית. הוועידה ה-9 נערכה בשנת 2013 בירושלים.

==קישורים חיצוניים==

* [https://web.archive.org/web/20160303181220/http://www.actabp.pl/pdf/Supl2_07/OL.pdf ביוגרפיה] 

קטגוריה:כימאים יהודים
קטגוריה:מדענים פולנים
קטגוריה:מדענים סובייטים
קטגוריה:יהודים פולנים
קטגוריה:הוועד היהודי האנטי-פשיסטי
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:יהודים חברי האקדמיה למדעים של ברית המועצות
קטגוריה:ילידי 1884
קטגוריה:נפטרים ב-1949
הדיוויזיה ה-383 (ורמאכט)

הדיוויזיה ה-383 (בגרמנית: 383. Infanterie-Division), הייתה דיוויזיה של הוורמכאט במהלך מלחמת העולם השנייה.

== היסטוריה ==
הדיוויזיה הוקמה במהלך חורף 1941/1942, כחלק מגל הגיוס ה-18. כל דיוויזיות הרגלים של הגל הזה, שמוספרו מ-383 עד 389, כונו דיוויזיות "ריין זהב".

לאחר הקמתה הועברה הדיוויזיה לחזית המזרחית באפריל 1942. הדיוויזיה שולבה לראשונה בארמייה השנייה של קבוצת ארמיות B. במרץ 1943 הצטרפה הדיוויזיה לקבוצת ארמיות מרכז והוצבה תחת פיקוד הארמייה התשיעית עימה נטלה חלק במבצע מצודה (קרב קורסק).

כשהסובייטים פתחו במבצע בגרטיון ב-23 ביוני 1944, הדיוויזיה כותרה במהלך מתקפת בוברויסק והושמדה. היא פורקה רשמית ב-3 באוגוסט 1944.

== מפקדים ==

* גנרל-לויטננט יוהנס הארדה (26 בינואר 1942 – מרץ 1942)
* גנרל-מיור אברהרד פון פבריס (מרץ 1942 – נובמבר 1942)
* גנרל-לויטננט פרידריך-וילהלם ג'ון (נובמבר 1942 – יולי 1943)
* גנרל-מיור אדמונד הופמייסטר (1 ביולי 1943 – 20 ביוני 1944)
* גנרל-לויטננט אדולף האמן (20 ביוני 1944 – 28 ביוני 1944)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/383ID-R.htm אודות הדיוויזיה] באתר lexikon-der-wehrmacht 

383
נרקיסוס (מתאבק)

נרקיסוס (נולד במאה ה-2 לספירה) היה אתלט רומי,<ref name=":0">דיו קסיוס, היסטוריה רומית, ספר LXXII, עמ'. 117</ref><ref name=":1">למפרידיוס, היסטוריה אוגוסטה. "חיי קומודוס", עמ'. 306</ref> ככל הנראה מתאבק,<ref name=":2">הרודיאנוס מאנטיוכיה, תולדות האימפריה הרומית ממותו של מרקוס אורליוס ועד להצטרפותו של גורדיאנוס השלישי, I.i.; גיבון, שקיעתה ונפילתה של האימפריה הרומית, 1.4</ref> מהמאה ה-2 לספירה. הוא רצח את הקיסר הרומי קומודוס בשנת 192 לספירה.

== חיים ועבודה ==
נרקיסוס הועסק כשותף להיאבקות ומאמן כושר אישי לקומודוס על מנת להכשיר אותו להופעותיו המפנקות בקולוסיאום כגלדיאטור.<ref name=":1" /><ref name=":2" />

בשנת 192 לספירה, כמה סנאטורים, בראשות הפרפקט הפרטוריאני קווינטוס אמיליוס לאטוס , גייסו את נרקיסוס לרצוח את הקיסר לאחר ניסיון כושל קודם של הקושרים.

ב-31 בדצמבר 192, פילגשו של קומודוס<ref name=":1" /> והקושרת מרקיה הרעילו את היין של קומודוס. ההרעלה נכשלה, אז נרקיסוס נכנס לחדר המיטה של קומודוס.<ref></ref> קומודוס היה כביכול בקהות חושים לאחר שמרקיה הרעילה אותו<ref name=":0" /> ונרקיס המשיך לחנוק את אדונו באמבטיה שלו<ref name=":0" /> או, לפי הרודיאנוס, במיטתו.<ref name=":2" />

=== מוות ===
נרקיס מת בהוצאה להורג במהלך סדרת מלחמות האזרחים לאחר מותו של קומודוס.

== בתרבות ==

* בספר הנבואה האפלה מאת ריק ריירדן, מסופר שנרקיסוס היה בעצם אפולו.

==קישורים חיצוניים==

== הערות שוליים ==

קטגוריה:מתאבקים בסגנון יווני-רומי
קטגוריה:נפטרים במאה ה-2
קטגוריה:ילידי המאה ה-2
שלום כהן (ראש מועצה)

שלום כהן (נולד בשנות ה-40 של המאה ה-20 – 19 באפריל 2020, כ״ה בניסן ה׳תש״ף) היה פוליטיקאי ישראלי שכיהן בין השנים 1972–1974 ו-1976–1993 כראש מועצת גדרה הרביעי. שלום כהן הוא האדם שכיהן כראש מועצת גדרה במשך התקופה הארוכה ביותר.

== ביוגרפיה ==
שלום כהן נולד בתימן ועלה בגיל צעיר לארץ ישראל במבצע על כנפי נשרים, התחנך בפנימייה.<ref></ref>

בבחירות לרשויות המקומיות ב-1969 התמודד כהן לרשות המועצה מטעם מפלגת מפד"ל, לאחר שיוסף גרפי ניצח את הבחירות כהן נבחר לסגנו. ב-31 בינואר 1972 הודיע יוסף גרפי על התפטרותו מתפקיד ראש המועצה והחולף על ידי כהן שכיהן בתפקיד בפעם הראשונה עד הבחירות בסוף שנת 1973.

ב-1973 התמודד בפעם השנייה, בבחירות באותה השנה ניצח המועמד יהודה לרנר שייסד הסכם רוטציה בינו, בין יוסף גרפי ובין כהן במטרה לעצור את המתיחות ביישוב. כהן התחיל לכהן בתור ראש המועצה בפעם השנייה מוקדם מחוקי ההסכם מפני שיהודה לרנר פינה את מקומו לגרפי לאחר שנה בלבד, כיהן כראש המועצה שוב בין השנים 1976–1978.

ב-1978 ניצח כהן בבחירות למועצת גדרה והתחיל לכהן כראש המועצה. באותה התקופה היה לכהן קשרים טובים עם ממשלת ישראל דאז ולכן יכל לקבל תקציבים גדולים שאחרים לא יכלו ובתקופתו כראש המועצה גדרה חוותה עידן של התפתחות שבה רחוב ויצמן נהפך לרחוב ראשי במושבה, נפתרה בעיית התשתיות וגדרה חוברה למוביל הארצי ובוצעו עבודות סלילה רחבות היקף בשכונות קטרה, שולמית ונווה ציון ועוד גנים ומרכזים נבנו ברחבי היישוב. ב-1993 הפסיד למועמד אלי רדיע.<ref></ref>

בעשור האחרון של המאה ה-20 הואשם כהן בשיבוש מהלכי משפט, מירמה והפרת אמונים ולאחר מכן הורשע ונאסר עליו להיות חבר מועצה. ב-1998 הגיש עתירה נגד פסילת היותו חבר מועצה שנדחתה.<ref></ref> ב-19 באפריל 2020 נפטר שלום כהן ונקבר בבית העלמין בגדרה.<ref></ref>

== הערות שוליים ==

קטגוריה:ראשי המועצה המקומית גדרה
קטגוריה:ישראלים שנולדו במאה ה-20
קטגוריה:ישראלים שנפטרו ב-2020
ארווין לוץ

ארווין לוץ (בגרמנית: Erwin Lutz 5 בינואר 1908 - 22 בנובמבר 1972) הוא חסיד אומות העולם אוסטרי .

בשנת 1944 עבד השוטר ארווין לוץ כשף בכלא באינסברוק. יחד עם מפקח המשטרה רודי מוזר החליט להציל חמש נערות פולניות יהודיות מגירוש למחנה ריכוז. הוא שכנע את הבוסים שלו בהנהלת הכלא להסיר את המסמכים של הבנות מהתיקים ולתת להן עבודה במטבח הכלא שלו. יחד עם וולפגנג נוישמידט דאג לוץ למחסורן.

מפקח המשטרה קרל דיקבאואר העלים את מסמכי הזהות של הבנות ולכן הן לא נכללו ברשימות הגירוש לאושוויץ, נשארו בכלא והועסקו במטבח. כשהגיעה פקודת הגירוש, סייע מוסר גם להעלמת ניירות הבנות, מה שהציל אותן מהטרנספורט.

ב־18. בינואר 1945 התקבלה ההוראה להעביר את כל אסירי הכלא למחנה הריכוז ברגן-בלזן, ודיקבאואר התבקש לעזור לבנות לברוח. דיקבאואר לא היסס. החוקר הפלילי רודי מוסר גם הציע את עזרתו להצלת הבנות. לוריין ג'וסטמן-ויסניצקי ומרים פוקס הצליחו להימלט מהכלא במהלך הלילה בעזרת אנטון דייץ ודיקבאואר. לוץ הציע להם את דירתו כמקום המסתור הראשון שלהן.

לפני שנמלטו הנשים היהודיות, פנה החוקר הפלילי רודי מוסר למריה שטוקר בבקשה לקחת את שתי הנערות לדירתה ולהסתיר אותן. מריה הייתה מודעת לסכנה הטמונה בלהסתיר שני פליטים יהודים בדירתה. עם זאת, היא הסכימה מיד.

שלוש הבנות היהודיות האחרות שהיו בכלא אינסברוק ניצלו באופן דומה.

קטגוריה:אוסטרים חסידי אומות העולם
קטגוריה:אוסטרים שנולדו ב-1908
קטגוריה:אוסטרים שנפטרו ב-1972
קטגוריה:מצילים בשואה: אוסטריה
הדיוויזיה ה-282 (ורמאכט)

הדיוויזיה ה-282 (בגרמנית: 282. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה.

== היסטוריה ==
דיוויזיית הרגלים ה-282 הוקמה ב-1 במרץ 1943 בעקבות צו מ-31 בדצמבר 1942. היא הוקמה באמצעות חלקים של דיוויזיות המילואים ה-165 וה-182 ליד שרבור בצרפת הכבושה. המטה היה בעבר חלק מדיוויזיית הרגלים ה-182. בתחילה, הדיוויזיה הייתה כפופה לקורפוס ה-82 של הארמייה ה-15 תחת קבוצת ארמיות D, שפיקחה על כיבוש צרפת. הדיוויזיה הועברה לחזית המזרחית במאי והפכה לחלק מהקורפוס ה-42 תחת קבוצת ארמיות דרום. בדצמבר 1943, הדיוויזיה הוצבה תחת פיקוד קורפוס הפאנצר ה-47 תחת הארמייה השמינית שהייתה חלק מקבוצת ארמיות דרום. בינואר 1944, הדיוויזיה צוידה מחדש, וזמן קצר לאחר מכן חוזקה בחלקים של דיוויזיית הרגלים ה-39 שפורקה. הדיוויזיה, שהצטרפה לקורפוס הפאנצר ה-40 של הארמייה השמינית ממרץ עד אפריל, הושמדה באוגוסט 1944 תוך כדי לחימה תחת הקורפוס ה-44 כחלק מהארמייה השישית, שהייתה חלק מקבוצת ארמיות דרום אוקראינה. לאחר השמדתה, הדיוויזיה פורקה רשמית ב-9 באוקטובר 1944. שאר חלקי הדיוויזיה שימשו לחידוש כוחות דיוויזיית הרגלים ה-76 ולסיוע בפריסה מחדש של דיוויזיית הרגלים ה-15.

== מפקדים ==
* פרנץ קרל (1 במרץ 1943 – 1 באפריל 1943)
* וילהלם קולר (1 באפריל 1943 – 15 באוגוסט 1943)
* הרמן פרנקינג (15 באוגוסט 1943 – 9 באוקטובר 1944)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/282ID-R.htm הדיוויזיה ה-282] באתר lexikon-der-wehrmacht 

282
הבחירות לפרלמנט האירופאי באוסטריה (2024)

הבחירות לפרלמנט האירופאי באוסטריה נערכו ביום ראשון, 9 ביוני 2024 כחלק מההבחירות לפרלמנט האירופי 2024. זו הפעם השביעית שהבחירות לפרלמנט האירופי נערכות באוסטריה מתערכת והראשונה שנערכה לאחר הברקזיט.

== רקע ==
מפלגת העם היו הזוכים בהבחירות הקודמות ב-2019, בזמן שהמפלגה הסוציאל-דמוקרטית הגיעו למקום השני ומפלגת החירות למקום השלישי. מפלגת הירוקים ו-NEOS – אוסטריה החדשה והפורום הליברלי הגיעו למקום הרביעי והחמישי בהתאמה.
== מערכת בחירות ==
בהשוואה למערכת הבחירות ב-2019, אוסטריה הייתה זכאית לעוד שני חברי פרלמנט: אחד הוקצה ב-2020 בעקבות החלוקה מחדש של המושבים לאחר הברקזיט והשני ב-2023 הבחירות בהתאם לגודל האוכלוסייה העכשווי. המושב הנוסף שהוקצה ב-2020 הלך למפלגת הירוקים.
זריחה על הקציר

זריחה על הקציר (באנגלית: Sunrise on the Reaping) הוא פריקוול עתידי לספרי טרילוגיית משחקי הרעב מאת הסופרת סוזן קולינס. ספר זה הוא הפריקוול השני בסדרה, לאחר "בלדה לנחשים וציפורי שיר" מ-2020. הספר צפוי לצאת לאור ב-18 במרץ 2025 בשפת מקורו.<ref></ref> ב-6 ביוני 2024, פרסמה הפקת הטרילוגיה שעיבוד קולנועי לספר צפוי לצאת לאקרנים ב-20 בנובמבר 2026.<ref></ref> עלילת ספר זה מתרחשת 24 שנים לפני ההתרחשויות בטרילוגיה, ומציגה את עלילות משחקי הרעב ה-50, הגמול הרבעוני השני, בעוד שהדמות הראשית בספר הוא היימיטץ' אברנת'י, המנטור של קטניס ופיטה בספרים הקודמים.
== רקע ==
הפריקוול מתחיל בבוקר האסיף למשחקי הרעב ה-50, הידועים גם כ"גמול הרבעוני השני", ומי שניצח במשחקים אלה היה היימיטץ' אברנת'י. כפי שסופר ב"משחקי הרעב - התלקחות", עבור הגמול הרבעוני השני, הקפיטול הכפיל את כמות המיועדים במשחקי הרעב.<ref name=":0"></ref> בזמן שנמצא בזירה, היימיטץ' מבין ששדה כוח מקיף את הזירה, ושכל מה שנזרק עליו קופץ לאחור. בקרב האחרון שלו עם קרייריסטית ממחוז 1, היימיטץ' מתחמק מאסטרטגיית זריקת הגרזן שלה ונותן לו לפגוע בשדה הכוח, שם הוא קופץ לאחור ופוגע בפניה למוות, מה שהופך למנצח במשחקים.<ref name=":0" /> כעונש על השימוש בזירה לטובתו, אמו, אחיו ובת זוגו של היימיטץ' נרצחו כולם בפקודת הנשיא סנואו.<ref></ref>

לרומן זה, קולינס קיבלה השראה מהפילוסוף הסקוטי דייוויד יום, במיוחד מהרעיונות שלו לגבי כניעה מרומזת ו"הקלות שבה רבים נשלטים על ידי מעטים", אשר ניתן להשוות להשראתה לטרילוגיית משחקי הרעב, כלומר המיתולוגיה הרומית והמיתולוגיה היוונית.<ref></ref> שאלות סביב השימוש בתעמולה ובכוחם של נרטיבים בתקשורת נתנו גם השראה לקולינס לחקור את הרעיון של מה הוא 'אמיתי או לא אמיתי?' ברומן.<ref></ref>

== הערות שוליים ==

קטגוריה:משחקי הרעב
קטגוריה:ספרי ילדים ונוער
פורט קונדה רדי

פורט קוֹנְדָה רֶדִי (באנגלית: Konda Reddy Fort וגם Kondareddy Buruju, בטלוגו: కొండారెడ్డి బురుజు) הוא מבצר צבאי שנבנה במהלך המאה ה-12 בעיר קרונול שבמדינת אנדרה פרדש בהודו ומהווה שריד אחרון למערכת הביצורים שהקיפה את העיר. המבצר עבר תהליך שימור ומשמש מוקד לטיולים.

== ההיסטוריה של המבצר ==
המבצר הוקם במרכז העיר קרונול כדי לשמור על מעבר בנהר טונגבדרה שזורם מצפון לעיר. עדויות לתחילת בנייתו של המבצר נמצאו כבר ב. 

ב השתלטה על המדינה אימפריית ויג'איאנגר וב-1529 עלה לשלטון מלך ויג'איאנגר אשיוטה דווה רייה . ב-1530 החל רייה לבנות את המבצר הנוכחי, תהליך שהסתיים ב-1542.

ב חוזק המבצר ונבנו השערים אותם ניתן לראות כיום. 

ב, בתקופת שלטון הודו הבריטית, ישבו הבריטים במבנה. בתקופה זו בנו הבריטים עמוד תצפית בולט בגובה של 56 מטר במרכז הקומה השנייה.

== שם המבצר ==
במאה ה-17 נקרא המבצר פורט רונדה רדי על שם קונדה רדי שהיה השליט האחרון של אימפריית ויג'איאנגר שהותקף והתבצר בין חומות המבצר. בסופו של דבר הצליח רדי לחמוק מהמצור דרך מנהרה שנחפרה מתחת למבצר אך נאלץ לוותר על ממלכתו לטובת סולטנות גולקונדה .

== המבצר בעת החדשה ==
מהמבצר שהקיף את לב העיר קרונול נותר רק מגדל בן שלוש קומות שצורתו כחצי עיגול. המגדל היה אחד מארבעה מגדלים שנבנו בפינות המבצר. המגדל שוחזר ושומר ב והוא מהווה את אחד מאתרי התיירות של העיר. הקומה הראשונה של המגדל כמו גם המנהרה דרכה ברח קונדה קדי מהעיר סגורות לקהל שמוזמן לטפס לקומות השנייה והשלישית ולהתרשם מהמבנה. למרגלות המבצר קיימים שני מקדשים קטנים לשתי אלות מהמיתולוגיה ההודית.

מעט ידוע על המנהרה הסגורה שתחילתה בתחתית המגדל. נטען שהיא עוברת מתחת לנהר טונגבדרה ושאורכה 25 ק"מ. כמו כן נפוצו שמועות על אוצר שטמון במנהרה דבר שמשך מחפשי אוצרות שחלקם קיפחו את חייהם במהלך החיפוש.

המבצר באחריות סוכנות הסקר הארכאולוגי של הודו.

== גלריה ==
<gallery>
קובץ:09 - Architecture on the first floor of Kondareddy Buruju.JPG|המעבר ההקפי ועמדות השמירה בקומה השנייה
קובץ:21 - Front View of Kondareddy Buruju.JPG|הצד הפנימי של המגדל
קובץ:11 - Rainwater Drain Holes on the first floor of Kondareddy Buruju.JPG|מרזבים
קובץ:07 - Architecture at the top of Kondareddy Buruju.JPG|בסיס מגדל התצפית הבריטי
</gallery>

== קישורים חיצוניים ==

* [https://www.trawell.in/andhra/kurnool/konda-reddy-buruju-konda-reddy-fort פורט קונדה רדי], באתר trawell.in
* [https://kurnool.ap.gov.in/culture-heritage/ אתרי מורשת במחוז קרונול], באתר kurnool.ap.gov.in
* [https://sadashree.substack.com/p/konda-reddy-buruju פורט קונדה רדי], באתר sadashree.substack.com, 24 בספטמבר 2021
* [https://touritvirtually.com/all-tours/historical/kondareddy-buruju-kurnool/ פורט קונדה רדי], באתר touritvirtually.com

== הערות שוליים ==

קטגוריה:הודו: היסטוריה
קטגוריה:הודו: מבנים
קטגוריה:הודו: מבצרים
קטגוריה:הודו: היסטוריה צבאית
קטגוריה:אנדרה פרדש: מבנים
גן התות

גן התות או בשמו הרשמי גן הבוסתן הספרדי הוא גן ציבורי הנמצא בין סימטאות "החרמון", "הכרמל" ו"הגלבוע" בלב שכונת אוהל משה בירושלים.

== היסטוריה ==
גן התות נבנה בשנת 1883<ref></ref> כמרכזה של שכונת אוהל משה, אחת השכונות היהודיות הראשונות שנבנו בנחלאות. הגן כונה כך בשל עצי התות הגדולים שנמצאים בו מזה שנים רבות. מסביב לגן פזורים כמה בורות מים, ששימשו עד שנות ה-30 של המאה ה-20 את יושבי השכונה וסביבותיה, בורות המים סיפקו מים לעיר הנצורה בימי מלחמת העצמאות. תושבים רבים פקדו את הגן עד שהוזנח.

בשנת 2009, החלו תושבי השכונה בהתארגנות שמטרתה הייתה לשקם את הגן. התהליך לקח 10 שנים, ובשנת 2019 נחנך הגן מחדש על ידי ראש עיריית ירושלים משה ליאון.<ref></ref>

== בתרבות ==
עלילת המחזה בוסתן הספרדי מאת יצחק נבון מתרחשת סביב הגן.

בשיר אני וסימון ומואיז הקטן שר יוסי בנאי על הגן "אני חוזר אל השכונה אל עץ התות אל עפיפון אדום אדום קשור לחוט".

בשיר "גן התות" של להקת הדג נחש מתואר מקום ילדותו של שאנן סטריט, הגן שעם השנים הפך למקום נטוש, מלוכלך ללא שום אזכור למה שהיה בעבר. שאנן מביע צער על אותו גן שהפך למקום בו ״לבוא אליו עולה לי בבריאות״ אך הוא ״ממליץ עליו בחום לכל מחפש כיוון״.

== קישורים חיצוניים ==
* 
* 

== הערות שוליים ==

קטגוריה:ירושלים: גנים ופארקים
קטגוריה:נחלאות
הדיוויזיה ה-332 (ורמאכט)

הדיוויזיה ה-332 (בגרמנית: 332. Infanterie-Division), הייתה דיוויזיה של הצבא הנאצי במהלך מלחמת העולם השנייה.

==היסטוריה==
דיוויזיית הרגלים הסטטית ה-332 הוקמה ב-15 בנובמבר 1940 כדיוויזיה של הגל ה-14 באזור גוסטרוב ושירתה בתפקידי הגנת החוף בברטאן ולאורך חופי התעלה עד תחילת 1943. ב-21 באוקטובר 1942 אורגנה הדיוויזיה מחדש כדיוויזיית הרגלים ה-332 (עם יכולת ניידות ושיפור משופרת), ובאפריל 1943 הועברה הדיוויזיה לאזור אוראל וממאי 1943 היא נפרסה באזור חרקוב. במהלך המתקפה הגרמנית בקורסק (מבצע מצודה), שבו לחמה הדיוויזיה כחלק מהקורפוס ה-52 כחלק מארמיית הפאנצר הרביעית, ספגה הדיוויזיה אבדות כבדות בהתקדמותה דרך בוריסובקה - ביילגרוד לכיוון קורסק. לאחר השימוש בה בקרב קורסק ב-1943, הדיוויזיה הייתה אמורה להשתלב בדיוויזיית הרגלים ה-255 ב-11 באוגוסט 1943. עם זאת, חלק מכוחות הרגלים של הדיוויזיה שימשו להקמת רגימנט הגרנדירים ה-676 של דיוויזיית הרגלים ה-57, ושאר הדיוויזיה שימשה לתגבור דיוויזיית הרגלים ה-255. הדיוויזיה פורקה רשמית ב-3 בספטמבר 1943.

== מפקדים ==
* גנרל-לויטננט היינריך רקה (14 בנובמבר 1940 – 6 באוגוסט 1941)
* גנרל-לויטננט הנס קסל (6 באוגוסט 1941 – 17 בדצמבר 1942)
* גנרל חיל הרגלים ולטר מלצר (17 בדצמבר 1942 – 1 בינואר 1943)
* גנרל-לויטננט הנס שפר (1 בינואר 1943 – 5 ביוני 1943)
* גנרל-מיור אדולף טרוביץ (5 ביוני 1943 – 2 בנובמבר 1943)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/332ID-R.htm הדיוויזיה ה-332] באתר lexikon-der-wehrmacht 

332
אגם המלח של לימסול

אגם המלח של לימסול (ביוונית: Αλυκή Λεμεσού) הוא אגם מים מליחים הסמוך לעיר לימסול שבקפריסין. זהו גוף המים היבשתי הגדול ביותר בקפריסין ובאיי קפריסין.

== גאוגרפיה ==
אגם המלח על רקע העיר [[לימסול.|ימין]]
האגם שוכן מדרום-מערב לעיר לימסול, וגודלו 10.65 קמ"ר. הנקודה הנמוכה ביותר שלו היא 2.7 מטר מתחת לפני הים ובנקודה העמוקה ביותר עומק המים הוא כמטר אחד. גאולוגים משערים שהאגם נוצר בעקבות חיבור הדרגתי של אי קטן מול החוף הדרומי של קפריסין.

== ציפורים ==
האגם נחשב לאחד מאזורי הביצות החשובים במזרח הים התיכון. רדידות האגם (יותר ממחצית האגם בעומק של פחות מ-30 סנטימטרים) מושכת אלפי ציפורי שכשוך המשתמשות בו כתחנת ביניים במהלך עונות הנדידה בין אפריקה לאירופה. לפי ארגון BirdLife International בין 2,000 ל-20,000 פריטי פלמינגו (מסוג: Phoenicopterus roseus) מבלים את חודשי החורף באגם.

אגם מלח זה שוכן בתוך הבסיס הבריטי אקרוטירי ודקליה שבאי קפריסין, המנוהל כאזור בסיס ריבוני. הוא ממוקם באזור הבסיס המערבי.

== המחלוקת סביב בניית עמדות ההאזנה ==
בשנת 2003 משרד ההגנה הבריטי עורר מחלוקת לאחר שבנה באי שתי אנטנות ענק כחלק מרשת עמדות האזנה לרדיו שבנה במזרח התיכון.

אנשי סביבה מקומיים ואירופים הביעו דאגה מכך שקרבת עמדות ההאזנה למערכת האקולוגית באי יכולה להיות השפעה ופגיעה משמעותית על חיות הבר.<ref>[https://web.archive.org/web/20061107170617/http://lamsdell.worldonline.co.uk/news.htm#Akrotiri%20Radio%20Antennae באתר של Bird Life International]</ref><ref>[https://web.archive.org/web/20060927233247/http://www.ramsar.org/wn/w.n.cyprus_akrotiri1.htm Seminar on Cyprus' Akrotiri salt lake]</ref>

==קישורים חיצוניים==

== הערות שוליים ==

קטגוריה:לימסול
קטגוריה:אסיה: ימות ואגמים
קטגוריה:קפריסין: גאוגרפיה
גריים דוט

גריים דוט (באנגלית: Graeme Dott; נולד ב-12 במאי 1977) הוא שחקן סנוקר מקצועני סקוטי. אלוף העולם בסנוקר לשנת 2006. דוט החל את הקריירה המקצוענית שלו ב-1994. ב-2004 העפיל לראשונה לגמר אליפות העולם, שם הפסיד לרוני או'סאליבן. ב-2006 הוכתר דוט כאלוף עולם לאחר שניצח בגמר את פיטר אבדון. מאבקו בדיכאון פגע ביכולתו והוא איבד את מקומו בין 16 השחקנים המובלים בדירוג העולמי. הוא הצליח להתאושש וב-2010 העפיל שוב לגמר אליפות העולם, אז הפסיד לניל רוברטסון. דורג בשיאו במקום השני בעולם בדירוג שחקני הסנוקר העולמי (עונת 2007/2008). נכון לאוגוסט 2024, מדורג דוט במקום ה-54 בדירוג שחקני הסנוקר העולמי. כינויו בסבב הסנוקר הוא "כיס הדינמו" (The Pocket Dynamo). דוט השלים 269 רצפים רשמיים של מאה נקודות ומעלה בקריירה, כולל שני רצפים מקסימליים רשמיים של 147 נקודות.

==קריירה==

דוט גדל בעיירה לארקהול בסקוטלנד. בעלים של מועדון סנוקר מקומי, אלכס למבי, שימש לו כמנטור החל מגיל 12, וניהל את הקריירה המקצוענית שלו. ב-2003 נישא דוט לבתו של למבי, איליין. ב-1992 זכה דוט באליפות בריטניה עד גיל 19 וב-1993 באליפות סקוטלנד לחובבים. ב-1994 הוא נכנס לסבב המקצועני וב-2001 דורג לראשונה בין 16 השחקנים הראשונים בעולם, מעמד עליו שמר עד 2009. ב-1999 הגיע לראשונה לגמר טורניר דירוג כאשר הפסיד לסטיבן הנדרי בגמר אליפות סקוטלנד הפתוחה. ב-2001 הפסיד לג'ון היגינס בגמר אליפות בריטניה הפתוחה. ב-2004 העפיל דוט לראשונה לגמר אליפות העולם, שם הובס על-ידי רוני או'סאליבן 18-8. ב-2005 העפיל דוט שוב לגמר טורניר דירוג, גביע מלטה, שם הפסיד לסטיבן הנדרי.

ב-2006 העפיל דוט שוב לגמר אליפות העולם. בדרכו לגמר גבר דוט על אלופי העולם לשעבר ג'ון פרוט ורוני או'סאליבן ועל אלוף העולם לעתיד ניל רוברטסון. בגמר גבר דוט על אלוף העולם לשנת 2002 פיטר אבדון בתוצאה 14–18. משחק הגמר נמשך קרוב ל-14 שעות, וכמעט שבר שיא למשחק הארוך ביותר שהתקיים בתקופה המודרנית של אליפות העולם. שני השחקנים בוקרו על משחקם האיטי והמייגע<ref></ref>. כשנה לאחר מכן זכה דוט בתואר דירוג נוסף כאשר ניצח את ג'יימי קופ בגמר אליפות סין הפתוחה<ref></ref>. בתחילת עונת 2007/08 העפיל דוט למקום השני בדירוג העולמי, הדירוג הגבוה ביותר בקריירה שלו.

בסוף 2006 נפטר מסרטן אלכס למבי, המנטור וחמו של דוט. דוט החל לסבול מדיכאון, שהוחמר כאשר אשתו של דוט עברה הפלה. יכולתו של דוט התדרדרה והפסדו לג'ו פרי בסיבוב הראשון של אליפות העולם ב-2008 היה הפסדו ה-16 ברציפות<ref></ref>. דוט החל בטיפול תרופתי שסייע לו להתאושש<ref></ref>. ביולי 2008 זכה בטורניר בברלין במסגרת סדרת הסנוקר העולמית (שאיננו טורניר דירוג) כאשר ניצח את שון מרפי. ב-2010 העפיל דוט שוב לגמר אליפות העולם, שם הפסיד לניל רוברטסון. ב-2018 העפיל דוט לשני גמרים נוספים של טורניר דירוג, גמר המאסטרס הגרמני, שם הפסיד למארק ויליאמס, וגמר השוט-אאוט, שם הפסיד למייקל ג'ורג'יו. הפעם האחרונה בה העפיל לגמר טורניר דירוג הייתה ב-2020, אז הפסיד לניל רוברטסון בגמר הגרנד-פרי העולמי. נכון לאוגוסט 2024 מדורג דוט במקום ה-54 בדירוג העולמי.

==קישורים חיצוניים==

==הערות שוליים==

קטגוריה:שחקני סנוקר בריטים
קטגוריה:אלופי עולם בסנוקר
קטגוריה:ספורטאים סקוטים
קטגוריה:בריטים שנולדו ב-1977